|  |  |
| --- | --- |
| Numri i lëndës: | 2019:097014 |
| Datë: | 01.08.2019 |
| Numri i dokumentit:  | 00439055 |

**P. nr. 101/19**

**NË EMËR TË POPULLIT**

Gjykata Themelore Gjakovë/ Dega Malishevë- Departamenti i Përgjithshëm- gjyqtari i vetëm gjykues Njazi Morina, me zyrtaren ligjore Albane Morina, në lëndën penale kundër të akuzuarit R. K. nga fshati B., Komuna e Malishevës, për shkak të veprës penale dhuna ne familje nga neni 248 par. 1 të KPRK-së dhe veprës penale sulm ndaj personit zyrtare gjate kryerjes se detyrës zyrtare nga neni 402 par. 2 lidhur me par. 1 të KPRK-së, të akuzuar nga Prokuroria Themelore- Departamenti i përgjithshëm me aktakuzë PP/II. nr. 567/2019, të datës 23.05.2019, në shqyrtimin e dyte të mbajtur më datën 22.07.2019, në prezencën e Prokurorit të Shtetit Bajram Kryeziu, të dëmtuarës Sh. K., të akuzuarit R. K. dhe mbrojtëses se tij L. J. av. në Malishevë, më datën 25.07.2019 mori dhe publikisht shpalli këtë:

**AKTGJYKIM**

I akuzuari **R. K.**, nga i ati V. e eme sh. e gjinise K., i lindur me dt. ... në fshatin B., Komuna e M., i pa martuar, ka te kryer shkollen fillore, i gjendjes se dobet ekonomike, ka punuar me r., me nr. personal ..., gjendet ne paraburgim nga data ... deri .....

**ËSHTË FAJTOR**

Sepse,

I. Se me datën 29.04.2019, rreth orës 20:00, në fshatin B., Komuna M., pikërisht në shtëpinë e tij, shkakton dhunë në familje duke sulmuar n. e tij, të dëmtuarën Sh. K., në atë mënyrë që për shkak të raporteve jo të mira i pandehuri në  vazhdimësi ka shkaktuar dhunë, keqtrajtim fizik dhe psikologjik ndaj të dëmtuarës duke u treguar agresiv dhe duke e goditur, ashtu që ditën kritike pas një mosmarrëveshje për shkak se e dëmtuara kishte blerë gjësende ushqimore të ndryshme me djalin e saj B., i pandehuri  kur i verën sendet fillon të bërtas, ti gjuaj sendet nëpër shtëpi, në ato momente derisa e dëmtuara tenton të ndaloj, i pandehuri në shenje revoltë e godet të dëmtuarën më grushte dhe shqelma në pjesë të trupit, ndërsa ndërhyn B. për të qetësuar situatën.

-me çka ka kryer veprën penale, dhuna në familje nga nenin 248 par.1 të KPRK-së.

**II.** Me datën 30.04.2019, rreth orës 12:30,  në ambientet e S. P. në M., e sulmon personin zyrtar gjatë kryerjes së detyrave zyrtare-zyrtarin p., të dëmtuarin A. M., në atë mënyrë që pasi i pandehuri paraprakisht kishte kryer veprën penale të përshkruar në dispozitivn e parë, derisa i dëmtuari ishte duke e dërguar të pandehurin nga dhoma e intervistimit në dhomën e sektorit B të katit të parë dhe më pastaj të dërgohet në qendrën e ndalimit në S.. R., i pandehuri gjatë shoqërimit në korridor edhe pse i dëmtuari e mbante për krahu, në një moment e sulmon të dëmtuarin duke e shtyrë me duar në gjokes në mënyrë të vrullshme, ashtu që menjëherë vrapon duke arritur që të largohet nga Stacioni i policisë në drejtim të shtëpisë së tij, ku pastaj arrestohet nga zyrtarët policor.

-me çka ka kryer veprën penale sulme ndaj  personit zyrtar gjatë kryerjes së detyrës zyrtare nga nenin 402 par. 2 lidhur me par.1 të KPRK-së.

Andaj, Gjykata ma aplikimin e neneve 4,7,38,39, 40,42, 43, 46,47,48,49,69,70,71,72, 248 par. 1, 402 par. 2 lidhur me par. 1 dhe neneve 450 par. 2 nen par. 2.1 dhe 2.6, 454 par. 1, 359 par. 2, 363, 365 dhe 463 par. 2 të KPPK-së, te akuzuarin e,

**G J Y K O N**

Për veprën penale dhuna ne familje nga neni 248 par. 1 të KPRK-së, tëpërshkruar në piken e parë (1) të dispozitivit të këtij aktgjykimi, i cakton **DËNIM ME BURG ne kohëzgjatje prej tetëdhjete e dy (82) ditëve**.

Koha e kaluar ne paraburgim nga data 30.04.2019 deri 22.07.2019, ne kohëzgjatje prej tetëdhjete e dy (82) ditëve, ju kanë llogaritur në burgim, ne dënimin e shqiptuar si ne piken e parë, **ashtu qe i njëjti nuk do te shkoj ne mbajtje te dënimit.**

Për veprën penale sulm ndaj personit zyrtare gjate kryerjes se detyrës zyrtare nga neni 402 par. 2 lidhur me par. 1 të KPRK-së, të përshkruar në pikën e dytë (2) të dispozitivit të këtij aktgjykimi, e dënon **ME DËNIM ME KUSHT** duke ia shqiptuar dënimin me burgim në kohëzgjatje prej katër (4) muajve, i cili dënim i shqiptuar nuk do të ekzekutohet nëse i akuzuari në afat prej një (1) viti nuk kryen vepër tjetër penale.

Detyrohen i akuzuari që në emër të kompensimit të viktimave të krimit ti paguaj shpenzimet në shumën prej 20,oo €, për shpenzimet e paushallit gjyqësor në shumën prej 30,oo €, në afatin prej 15 ditëve nga dita e plotfuqishmërisë së këtij aktgjykimi.

Të dëmtuarit: Sh. (D.) K. nga fshati B., Komuna e Malishevës dhe A. (H.) M. nga fshati A., Komuna e Malishevës, për realizimin e kërkesave pasurore juridike udhëzohen në kontest civil.

**Arsyetimi**

Prokuroria Themelore- Departamenti i përgjithshëm në Gjakovë, me aktakuzë PP/II. nr. 567/2019, të datës 23.05.2019, ka akuzuar të akuzuarit R. K. nga fshati B., Komuna e M. , për shkak të veprës penale dhuna ne familje nga neni 248 par. 1 të KPRK-së dhe veprës penale sulm ndaj personit zyrtare gjate kryerjes se detyrës zyrtare nga neni 402 par. 2 lidhur me par. 1 të KPRK-së.

I dëmtuari A. M. ne seancën e shqyrtimit fillestar te mbajtura me dt. 17.06.2019, ka deklaruar se nuk kërkoje me u dënuar i akuzuari dhe nuk kërkojë kompensim demi. E sa i përkite shqyrtimit te dyte nuk ka prezantuar edhe pse ka qene i thirrur ne mënyrë te rregullt.

Në shqyrtimin e dytë të mbajtur me datë 22. 07.2019, Prokurori i shtetit Bajram Kryeziu jep mendimin, nuk e kundërshtoj pranimin e fajësisë nga ana e këtu të akuzuarit R. K. pasi që i njëjti pas konsultimi me mbrojtjen  në mënyrë vullnetare pa presion e pranoj fajësinë per dy veprat penale ashtu siç parashihet ne diapozitivi e aktakuzës e që një pranim i tillë ka mbështetje ne prova dhe shkresat e lendes andaj kërkojmë nga gjykata të njëjtin ta shpalle fajtor duke i shqiptuar dënimin konform dispozitave ligjore.

E dëmtuara Sh. K., deklarohet se nuk kërkoj që të dënohet i akuzuari, nuk kërkoj kompensim dëmi, kërkoj që i akuzuari të lirohet.

Mbrojtësja e  të akuzuarit R. K. av. L. J.,  deklaron se meqenëse i mbrojturi im R. K., i ka pranua të dy veprat penale të ngarkuara sipas aktakuzës PP.nr. 567/19 të datës 23.05.2019, duke ndie keqardhje për rasti që ka ndodhur si dhe duke premtuar që asnjëherë nuk do të përsërit vepre penale  ne si mbrojtje kërkojmë nga gjykata që ti shqiptoj një dënim sa më të butë njëherë duke pasur parasysh edhe gjendjen e tij shëndetësore.

I pandehuri R. K., deklarohet  se i pranoj të dyja veprat penale si ndaj nënës ashtu edhe ndaj zyrtarit policor, të njëjtat nuk i kom bërë më vetëdije deh ne gjykatë iu kërkoj falje te dëmtuarve, pasi që jam kanë në depresion.

Gjykata gjendjen e këtillë faktike e ka vërtetuar nga vet pranimet i fajësive nga i akuzuari, i cili në shqyrtimin dyte vullnetarisht i ka pranuara fajësitë, për shkak të cilës gjykata nuk ka administruar prova, gjatë pranimit të fajësive gjyqtari i vetëm gjykues konstatoi se i akuzuari ka kuptuar natyrën dhe pasojat e pranimeve të fajeve, pranimet janë bërë vullnetarisht nga i akuzuari. Pranimet e fajësive mbështetet në faktet dhe çështjet që përmban aktakuza, në materialet e prezantuara nga Prokurori i shtetit dhe çdo provë tjetër dhe se aktakuza nuk përmban asnjë shkelje të qartë ligjore ose gabime faktike.

Gjykata nga të cekurat më lartë ka ardhur në përfundim se në veprimet e të akuzuarit formohen të gjitha elementet e veprave penale të përshkruara si në shqiptim të këtij aktgjykimi dhe për këtë ka vendosur që të akuzuarin ta shpall fajtor dhe ta gjykojë në bazë të ligjit, e më parë duke vërtetuar përgjegjësinë penale juridike të tij.

Po ashtu nga shkresat e lëndës dhe nga provat materiale siç janë: Raporti fillestar i incidentit nr. ... dt. 30.04.2019; raporti policor mbi marrjen ne pyetje te dëshmitarit- dëmtuarit B. K. dhënë ne Stacionin Policor M. nr. .... dt. 30.04.2019; raporti policor mbi marrjen ne pyetje te dëshmitarit- dëmtuarit Sh. K. dhënë ne Stacionin Policor M. nr. ... dt. 30.04.2019; raporti policor mbi marrjen ne pyetje te dyshuarit/ pandehurit R. K. dhënë ne Stacionin Policor M. nr. ... dt. 30.04.2019; raporti i shpejt nr. .... dt. 30.04.2019; raporti i policit Sh. S. nr. ... dt. 30.04.2019; raporti fillestar i incidentit nr. ... dt. 30.04.2019; raporti policor mbi marrjen ne pyetje te dyshuarit/ pandehurit R. K. dhënë ne Stacionin Policor M. nr. .... dt. 30.04.2019; raporti i oficerit A. M. nr. .... dt. 30.04.2019; raporti i policit D. K. nr. ... dt. 30.04.2019; foto dokumentacioni; Q. M., raporti mjekësor nr. ... dt. 30.04.2019; Instituti i Psikiartise Forenzike P. nr. ... dt. 20.05.2019, si dhe shkresat e tjera te lendes.

Me rastin e marrjes së vendimit mbi dënimin ndaj të akuzuarve, gjykata vlerësoi të gjitha rrethanat në kuptim të dispozitave të nenit 69 dhe 70 të KPRK-së të cilat ndikojnë në zgjedhjen e llojit dhe lartësisë së dënimeve, prej rrethanave lehtësuese personale të akuzuarit, se i akuzuari ne gjykim ka pasur qëndrim tejet korrekt duke i pranuar fajësitë për veprat penale, te njëjtat vepra i ka bere pa vetëdije, ju ka kërkuar falje te dëmtuarve, te dëmtuarit nuk kane kërkuar as me u dënua e as kompensim demi nga i akuzuari, kështu që duke mos gjetur rrethana renduese gjykata ka ardhur në përfundim se për veprën penale dhuna ne familje nga neni 248 par. 1 të KPRK-së, tëpërshkruar në piken e parë (1) të dispozitivit të këtij aktgjykimi, i cakton DËNIM ME BURG ne kohëzgjatje prej tetëdhjete e dy (82) ditëve. Koha e kaluar ne paraburgim nga data 30.04.2019 deri 22.07.2019, ne kohëzgjatje prej tetëdhjete e dy (82) ditëve ju kanë llogaritur në burgim, ne dënimin e shqiptuar si ne piken e parë, ashtu qe i njëjti nuk do te shkoj ne mbajtje te dënimit. Për veprën penale sulm ndaj personit zyrtare gjate kryerjes se detyrës zyrtare nga neni 402 par. 2 lidhur me par. 1 të KPRK-së, të përshkruar në pikën e dytë (2) të dispozitivit të këtij aktgjykimi, e dënon ME DËNIM ME KUSHT duke ia shqiptuar dënimin me burgim në kohëzgjatje prej katër (4) muajve, i cili dënim i shqiptuar nuk do të ekzekutohet nëse i akuzuari në afat prej një (1) viti nuk kryen vepër tjetër penale, do të arrihen efektet dhe qëllimet të tyre nga neni 38 të KPRK-së dhe këto dënime të tilla të shqiptuara sipas bindjes së gjykatës janë në proporcion me veprat penale të kryera dhe me rrethanat personale të cilat i posedon i akuzuari.

Vendimi për shpenzimet e procedurës penale dhe paushallit gjyqësor është marr bazuar në nenin 450 par. 1 dhe 2 nën par. 2.6 të KPPK-së, si dhe bazuar në nenin 39 par. 3 nën par. 3.2 te Ligjit për Kompensimin e Viktimave të Krimit nr. 05/L-036.

Vendimi për udhëzimin e palëve në kontest civil është marrë në bazë të nenit 463 par 2 të KPPK-së

Ne kuptim te nenit 365 te KPPK-së u vendos si ne dispozitiv te këtij Aktgjykimi

**GJYKATA THEMELORE GJAKOVË/ DEGA MALISHEVË**

**DEPARTAMENTI I PËRGJITHSHËM**

**P. nr. 101/19, Datë: 25.07.2019**

**Zyrtarja ligjore Gjyqtari**

Albane Morina Njazi MORINA

**KËSHILLË JURIDIKE:**

Kundër këtij aktgjykimi palët kanë të drejtë ankese në Gjykatën e Apelit në Prishtinë, në afat prej pesëmbëdhjetë (15) ditësh, llogaritur nga dita e pranimit të tij. Ankesa dorëzohet përmes kësaj Gjykate, në kopje të mjaftueshme për palët dhe gjykatën.